Beëindiging van aandklokreël geëisArgieffoto (Foto: Clker-Free-Vector-Images/Pixabay) AfriForum se regspan het vandag ’n aanmaningsbrief aan Nkosazana Dlamini-Zuma, die minister van samewerkende regering en tradisionele sake, gestuur waarin die organisasie aanvoer dat die voortdurende implementering van die aandklokreël as deel van die nasionale ramptoestand irrasioneel en ongeregverdig is. Suid-Afrika is sedert 15 Maart 2020 in ’n ramptoestand. In die brief aan die minister het AfriForum die volgende versoek: AfriForum het die minister versoek om op 19 November voor die einde van die werksdag op die brief te reageer. “Die voortdurende afdwing van aandklokreëls op die publiek is onaanvaarbaar en nie gegrond in feitlike bewyse nie. Daarom tree AfriForum in om hierdie irrasionele besluit te stop,” sê Jacques Broodryk, bestuurder van veldtogte by AfriForum. “Indien AfriForum nie ’n reaksie op die bogenoemde datum ontvang nie, sal die organisasie verplig wees om die hooggeregshof te nader om die verdere implementering van ’n aandklokreël te verbied, hangende die departement en minister se voorsiening van die aangevraagde data, ondersteunende bewyse en redes.”